

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada28.jūnijā **Nr.406**

(prot. Nr.24, 12.§)

Par grozījumiem 2010.gada 11.novembra lēmumā Nr.707

„Par noteikumu apstiprināšanu”

Pamatojoties uz likuma „Par pašvaldībām” 15.panta pirmās daļas 6.punktu, 21.panta pirmās daļas 23.punktu, Sporta likuma 7.panta pirmās daļas 3.punkta, ņemot vērā Daugavpils pilsētas domes Izglītības un kultūras jautājumu komitejas 2019.gada 20.jūnija atzinumu, Daugavpils pilsētas domes Finanšu komitejas 2019.gada 20.jūnija atzinumu, atklāti balsojot: PAR – 12 (J.Dukšinskis, R.Eigims, A.Elksniņš, A.Gržibovskis, L.Jankovska, I.Kokina, V.Kononovs, N.Kožanova, M.Lavrenovs, J.Lāčplēsis, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome** **nolemj:**

Izdarīt Daugavpils pilsētas domes 2010.gada 11.novembra noteikumos Nr.8 “Noteikumi par pašvaldības atbalstu sporta izglītības iestāžu audzēkņu dalībai sporta sacensībās” (apstiprināti ar 2010.gada 11.novembra Daugavpils pilsētas domes lēmumu Nr.707) šādus grozījumus:

1. Izteikt noteikumu 3.punktu šādā redakcijā:

“3. Noteikumu izpildes kontroli sporta skolās nodrošina Daugavpils pilsētas pašvaldības iestāde „Sporta pārvalde””;

1. Izteikt noteikumu 6.5.apakšpunktu šādā redakcijā:

„6.5. plānoto izdevumu tāmi, norādot, vai audzēkņiem tiks segti ēdināšanas izdevumi (ievērojot Daugavpils pilsētas domes noteikumus par iepirkumu veikšanas kārtību) vai atlīdzināta dienas nauda”;

1. Izteikt noteikumu 8.punktu šādā redakcijā:

„8. Ar sporta sacensību braucienu saistītos izdevumus (transporta izdevumi, ēdināšanas izdevumi) sedz atbilstoši apstiprinātai izdevumu tāmei”;

1. Izteikt noteikumu 10.punktu šādā redakcijā:

„10. 8.punktā noteiktos izdevumus atbildīgā persona saņem avansā”;

1. Izteikt noteikumu 11.punktu šādā redakcijā:

„11. Ja sporta skolas audzēknis piedalās divu vai vairāku dienu izbraukuma sacensībās un viņam netiek segti ēdināšanas izdevumi, viņam tiek atlīdzināta dienas nauda sešu *eiro* apmērā par katru sacensību dienu. Ja sporta skolas audzēknis piedalās vienas dienas izbraukuma sacensībās un viņam netiek segti ēdināšanas izdevumi, viņam tiek atlīdzināta dienas nauda trīs *eiro* apmērā par vienu sacensību dienu.

Domes priekšsēdētājs *(personiskais paraksts)* A.Elksniņš